Deg usefru-agi tilawin kennan-tt tislit ɣer tnegḥelt ladɣa imi i d-nnan-tt (a tanegḥelt tazdayrit) acku tanegḥelt tesɛa lqima, azal-is meqqer di tmetti taqbaylit ɣef waya tilawin cebhen-tt tislit ɣer tnegḥelt akken ad tili tayet tis snat ɣer tama n wergaz-is d wexxam-is, ad ttqabel uguren d yiɣeblan n tudert-is. Akken daɣen i ttɛennin-tt tlawin ɣer sidi ṛebbi ad tt-yeg d tasseɛdit n uxxam akken ad tt-fereǧ twenza-is d sseɛd ara yemḥun iɣeblan, ayagi iban-d deg waffir wis kraḍ ( ad kem-yeg ṛebbi d tassaɛdit), di tagara n usefru-agi sarramen-tt-as s leɛnaya n ṛebbi ad tili d taneɛmert n wexxam.